LidanRubinov/Halacha-QA huggingface dataset:
שאלה: דין כספים: בכיתה י"ב אני ובנות כיתתי ניהלנו קיוסק. בכסף שהרווחנו מימנו הכתרה וטיול סוף שנה ערכי ומגבש. במהלך השנה החלו תופעות של "הלוואה ו"קנייה בהקפה". בנות לקחו כסף כהלוואה ואמרו שהן יחזירו את הכסף כשיהיה להן. או קנו בהקפה. והכסף לא הגיע לקופה עד עצם היום הזה. לצערי, כמה שרציתי להימנע מהבעייתיות שבדבר- נפלתי בזה גם כן. יותר בעניין ה"קנייה בהקפה". מאז עברו שנתיים ויש מועקה גדולה שיושבת על ליבי כל הזמן הזה. אני רוצה להחזיר את הכסף. מאוד רוצה! אבל הבעיה היא שאין אני זוכרת כמה אני חייבת ולמי להביא את הכסף! מה עליי לעשות? מה ההלכה במקרה הזה? בהמשך לכך, עם הזמן נעשיתי קפדנית הרבה יותר בעניין כספים. משתדלת לרשום, להחזיר חובות אם יש, משתדלת שהכל יהיה מדויק ומחושב. ובכן, לעיתים חברותיי והקרובות אליי מלוות ממני כסף. אני נותנת להן בחפץ לב ושמחה לעזור אך תמיד מתגנב החשש שמא לא יזכרו להחזיר לי והרי אני מאוד מקפידה בעניין כספי שלי וכספי אחרים. ואכן לאחרונה לוו ממני חברות ומכרות כסף- ואינן החזירו (לא מתוך כוונה רעה חלילה). הסכומים נעים בין שקל אחד ולהרבה יותר. ובעיני דין פרוטה כדין מאה וזה מאוד מפריע לי כשאינן מחזירות. יש הרבה אנשים שחושבים שסכום של שקל בודד לא חשוב כ"כ ואין זה קריטי אם לא מחזירים. ובכן, אני ממש לא מהאנשים האלה. אני מתביישת מאוד לבקש את כספי חזרה מהן, במיוחד אם זה " סך הכל" שקל אחד. איני רוצה להקפיד עליהן כ"כ אבל קשה לי מאוד שלא. סביר להניח שכלום לא יקרה לי בלי כמה שקלים אבל עדיין העניין מציק לי תדיר וקשה לי לא לזכור את חובותיהן וכו. מה ניתן לעשות? מראש!
תשובה: לך 1. על מה שלקחת נראה שמעוות לא ניתן לתיקון. תשערי מה הסכום המכסימלי שיכול להיות שלקחת התיקון הבסיסי הוא להחזיר לבנות המחזור שלך את הכסף. היום זה פשוט דרך הדוא"ל. את יכולה גם לשאול כל אחת בדוא"ל האם היא רוצה את כספה ( הסכום המכסימלי שיכול להיות שאת חייבת לחלק למספר התלמידות במחזור) או שהן מוותרות ומוכנות שתתרמי אותו בשמן לבית הספר בו למדתם. אם זה בלתי אפשרי או שהן לא יענו לך אז תתרמי אותו לבית הספר שלך. זו לא תשובה שלימה כיון שאת לא מחזירה את הכסף לבעלים אבל לפחות אינך נהנת מהגניבה שלך. 2. המשך התשובה שלך הוא להיות נדיבה ולהרבות במחילה לכל מי שחייבת לך כסף. מעתה עליך להיות מאד קפדנית בכספך ומאד נדיבה בכספי אחרים בכל פעם שלווים ממך סכום קטן (אולי 10 ש"ח) תאמרי לבת בזמן ההלוואה שאם היא שוכחת להחזיר או מתעכבת את מוחלת לה על החוב. בסכומים יותר גדולים - תקפידי לרשום כל חוב כפי שחכמים אסרו עלינו להלוות כסף ללא עדים. ניתן לומר ששטר חוב בו את מקפידה מאד גם לרשום את ההלוואה בנוכחות הלווה וגם למחוק אותה בנוכחת - זה פתרון להלוואות גדולות. (ציינתי כדוגמה 10 שקלים אבל במקום רבים הגבול בין שתי האפשרויות יכול להיות 50 או 100 שקלים - כל חברה לפי ענינה.) כך גם לא יקשה עליך לזכור את חובתיהן - זו תהיה מתנה גמורה מרגע ההלואה. דוד לוי 098987548 אם במחזור שלך היו פחות מ 50 בנות
שאלה: נאפה לאחר הפסח: בשנים האחרונות הקפדנו מאוד לאכול רק מוצרים שנאפו לאחר הפסח. כעת אני רוצה לרדת מחומרא זו. האם צריך לעשות על זה התרת נדרים?
תשובה: תשובת הרב אליקים לבנון : אין צורך בהתרת נדרים.
שאלה: עופות רבנות צפת והרב אוירבך: ראיתי שאתם כותבים שעופות מהדרין צפת הם אכן מהודרים. אז מדוע אתם לא כותבים אותם ברשימת המומלצים? ב. מה דעתכם על עופות מהדרין של הרב אוירבך?
תשובה: לגבי העופות של הרבנות צפת-איני יודע בדיוק על מה מדובר. איפה כבודו ראה שפרסמנו כך. גבי השאלה השניה : הכל לפי הרשימה
שאלה: ציון יום השלושים: סבתי נפטרה ונקברה ב- ז ניסן השנה. ברצוננו לדעת מתי אנו צריכים לעלות לקברה לציון יום השלושים לפטירתה?
תשובה: צר לי על אבלכם. כיוון שיום השלושים של סבתך חל בשבת, ויש הנוהגים במקרה כזה לעלות לקבר ביום שישי ויש הנוהגים ביום ראשון (שני המנהגים בגשר החיים פרק כט אות ז) וכיוון שאין לכם מנהג משפחתי בזה, אתם יכולים לנהוג כך או כך לפי הנוחות של המשפחה.
שאלה: דונג בדבש: האם ניתן לאכול דבש כשהוא עדיין אגור בחלת הדבש - ללעוס את התאים ולמצוץ מתוכם את הדבש? הדבש אגור בתוך תאים המיוצרים מדונג אותו מייצרת ומפרישה, הדבורה, מגופה. אולם הדונג עצמו אינו בר אכילה ואינו נבלע אלה נותר בפה כמו מסטיק.
תשובה: כתוב בשו"ע יור"ד סימן פא סעיף ח דבש דבורים, מותר, ואף על פי שגופי הדבורים מעורבים בו, וכשמפרישין הדבש מהם מחממין ומרתיחין אותן עמהם, מותר, משום דהוי נותן טעם לפגם. כתוב בשו"ע יור"ד סימן פא סעיף ח דבש דבורים, מותר, ואף על פי שגופי הדבורים מעורבים בו, וכשמפרישין הדבש מהם מחממין ומרתיחין אותן עמהם, מותר, משום דהוי נותן טעם לפגם. יש לדון בשני דברים : 1. ללעוס את חלת הדבש כאשר היא מעורבת בדבש. יש, מין הסתם, גם דבש בתוך חלת הדבש ואם כן, יש חשש שנשארו שם חלקי דבורות כפי שכתוב בשו"ע שצריך לסנן את הדבש מכל חלקי הדבורות שיש בו. ולכן מצד זה יהיה מותר ללעוס את חלת הדבש רק אחרי נקיוניו. 2. האם מותר ללעוס את חלת הדבש מצד עצמו(בלא קשר לחלקי הדבורות המעורבות בה)? נחלקו פוסקים האחרונים בזה. הרב הלפרין בשו"ת מעשה חושב חלק ה  ס  ז  מעלה צדדים לכאן ולכאן. מצד אחד לא מצאנו שאסרו את הדונג ולכן לכאורה מותר. ומצד שני הוא נוצר על ידי הדבורות וכל היוצא מהטמא טמא ואין דינו כדבש שלא יוצא מתוך הדבורה אלא רק מהפה שלה. הרב יעקב פישר בשו"ת אבן ישראל חלק ט  ס  סה מעלה שכל עוד חלת הדבש מעורב בדבש, דינו כדבש עצמו ומותר אבל אם מנקים אותו מכל הדבש שבו דינו כפסולת הדבש ולא כדבש עצמו ואסור.
שאלה: צניעות בציונות הדתית - פאשלה?: הרב, שמתי לב שבציונות הדתית יש לגיטימציה מסוימת שאומרת לנשים נשואות להסתובב עם חצי כיסוי ראש, או אחד כזה שלא מכסה את כל הראש.(על פי מה שאני רואה) זה נראה לי כמו היתר מוגזם. למה נשים חרדיות חובשות כיסוי ראש מלא והנשים מהציבור שלנו מרשות לקווצות שיער להתגלות? זה לא מראה טיפה על פער ביננו לבינם? ומה באשר להפרדה בקרב בני הנוער? נכון, יש הפרדה בבתי הספר, אבל שם עצרנו. בציבור החרדי ההפרדה בין בני הנוער היא הרבה יותר רצינית. במילים אחרות - האם יכול להיות שבתחום הזה קצת פישלנו? שהחרדים ברמה קצת יותר גבוהה והם פוסקים על פי מה שנכון ולא על פי מה שנוח?
תשובה: הציבור שלנו אכן יותר סבלני לבניו ובנותיו. יש לנו עקרון של אחדות ואהבת ישראל. אצלנו כולם שייכים. לכן גם בנינו שהורידו את הכיפה עדיין שייכים, גם בנותינו שללא כיסוי ראש עדיין שייכות. על כך גאוותנו. נכון שנוצרת תחושה שפחות מקפידים. זה המחיר של ההכלה והסובלנות. אבל גם לקפדנות יש מחיר. לכל דרך יש מחיר. העולם החרדי שדוחה את כל מי שלא מתנהג בדיוק לפי הכללים שלו, משלם מחיר יקר מאוד על דרכו. זהו מחיר מגוון שיש בו מצד אחד שברים משפחתיים קשים ביותר, ומצד שני העמדת פנים וזיוף. אני לא בא לומר מי צודק יותר ומה נכון יותר. אני רק אומר שאין שלמות באף אחד מהצדדים. אינני מעוניין להשחיר עוד מגזרים אחרים, אין זו דרכי חלילה. אבל אם עיניים בראשך, תוכלי לראות שבכל מגזר: חסידים ומתנגדים, אשכנזים וספרדים, חרדים ודתיים לאומיים - בכל מגזר, יש מה שנכון ומה שנוח. אף אחד לא נקי בזה יותר מהאחרים.
שאלה: שם: שמי סתיו אני רוצה לדעת האם אני צריכה להחליף שם? ואם כן אפשר שתגיד לי לאיזה שם עדיף?
תשובה: ב"ה, השם טוב, לא צריך להחליף שם. דני ארגמן
שאלה: תספורת וגילוח בספירת העומר: לכבוד הרב אני נוהג לא להתגלח ולהתספר בספירת העומר בר"ח אייר הבעל"ט אני מוזמן לראיון בקונסוליה האמריקאית לשם מתן ויזה. א. לא קל לקבל ויזה, הדבר מותנה ברושם שמקבל הקונסול. ב. השקעתי בהגעה לראיון למעלה 1400 ש"ח האם מותר לי להתספר ולהתגלח מעט כדי להגביר את הסיכוי לקבלת האשרה? אני חש שעודף שער וזקן יקנו רושם שלילי
תשובה: האגרות משה התיר להסתפר אם יש בזקן נזק ממוני.
שאלה: חולה בספירת העומר: כבוד הרב ה והברכה. לצערי הינני סובל ממחלת עור כרונית הגורמת לקשקשת בחלקים בגוף (פסוריאזיס) שלפעמים גם מתפשטת לחלקים בפנים כמובן שאני נוטל תרופות ומשתמש בטיפולים מתאימים אך בעקבות העומר אינני יכול להתגלח וזה מחמיר. לכל חולה יש צורת התבטאות שונה של המחלה ואצלי בזמן שאני מגדל זקן רק מחמיר וכל פני נהיות עם פצעים וגרודים. האם לאור זאת אני פטור מאיסור גילוח בספירת העומר
תשובה: אם חוסר הגילוח יוצר פצעים מותר להתגלח (בוודאי אם בדרך כלל אתה מתגלח כל יום)
שאלה: עץ פרי ערלה בשביעית: העץ שלנו ערלה והתחיל להוציא פרחים מה הדרך הנכונה ביותר לטפל בפרחים פירות שיהיו בעתיד ב מראש
תשובה: א. אם יש חשש שיצמחו פירות, ואנשים יכשלו בהם, ויאכלו פירות ערלה, מותר להסיר את הפרחים. ב. אם העץ במקום מגודר, ואין חשש כזה, יש להניח לעץ להוציא פירות, ולאחר ראש השנה להוריד את הפירות. ג. אם יש חשש שגידול הפירות יגרום נזק לעץ, יחליש אותו וכד, מותר לסלק את הפרחים בכל מקרה. הרב אליקים לבנון www.yelm.co.il
שאלה: דלתות פלדה הננעלות על ידי טריקת הדלת, יוצרות מפגע רעש: לכבוד הרב, נתקלתי בתופעה שאין לי תשובה תורנית לגביה. העניין הוא דלתות פלדה ניטרקות כגון פלדלת, רב בריח, חוסן וכו. בבניין בו אני מתגורר, בית משותף בן 4 קומות יש תופעה של טריקת דלתות הכניסה לדירות. כל שכן התקין לו דלת פלדה אשר ניתן לצאת מהבית ופשוט הוא טורק את הדלת בחוזקה וברעש מחריש אזניים ויוצא לדרכו. כך עושים 90 מדיירי הבניין. שאלותי הן: א) איך אנשים כל כך עצלנים לסגור דלת כמו בני אדם בשקט עם ידית ומפתח ולא ע"י טריקת הדלת ברעש גדול תוך מיטרד לכל השכנים? ב)מה התורה יכולה להגיד על תופעה מכוערת שכזו שאני מניח שקיימת בבתי מגורים רבים? ג) מה אחריות היצרנים ביצירת דלת כזו ההופכת למפגע רעש ולכלי נשק בסיכסוכי שכנים כאשר כל אחד טורק חזק משכנו ומתנקם בו כך? האם אין כאן עניין של לא תיתן מכשול בפני עיוור? הרי עצם זה שמייצרים דלתות כאלה אשר הנעילה שלהן היא ע"י טריקת הדלת אתה בעצם יוצר מפגע פוטנציאלי של רעש ונקמנות, לא כן? אגב, כרגע אין שום חוק אזרחי שיכול למנוע את התופעה המכוערת הזו. אשמח לשמוע את דעת הרב.
תשובה: הנושא שאתה מעלה נראה פעוט, אולם הוא כבד משקל ביותר. שאלת ההתחשבות ומניעת הרעש והטירדה כלפי אחרים   היא חלק מהותי מעבודת השם, ולצערנו אנשים דשים את הדברים בעקביהם, ולא נותנים את דעתם לכך. אולם, לפני התפתחות עוינות וכעס על התופעה   צריך לבדוק האם אפשר לשנות אותה. האם אפשר לכתוב מודעה עדינה ויפה, המעודדת אנשים שלא לטרוק את הדלתות, כי אם לסגור אותן בעדינות, ועל ידי כך לאפשר חיים של שלווה ושקט אצל אחרים? זה הדבר הנכון ביותר לעשותו. התורה בוודאי מכוונת לתיקון הזה, והיא בוודאי מדריכה שלא לגרום למצוקה אצל אחרים. אינני חושב שניתן להאשים את היצרנים ב"לפני עוור". אולם גם כאן, ניתן למצוא דרך להמליץ בפני היצרנים לחפש את הפיתרון הטכנולוגי, ועל ידי כך לשפר מאוד את יחסי בין אדם לחברו. ויישר כוח
שאלה: השם שלי: קראתי באתר של הרב רביד נגר שהשם שלי- הילה, הוא שם מאוד לא מומלץ (הוא מפרט למה)האם אני צריכה להחליף להוסיף שם? (אני בת כמעט 17 אם זה משנה)
תשובה: לא לעניין למצוא משהו אצל רב אחד ועל כך לשאול מישהו אחר. אם קראת אצל הרב רביד נגר - תפני את השאלה אליו.
שאלה: איסור נגיעה בקרובות משפחה: הרב, האם יש איסור מגע או נישוק וחיבוק לקרובות משפחה? והאם יש הבדל בין אחיות, אמא, סבתא, בנות, נכדות, (אומנם לא רלוונטי כרגע אבל בעז"ה יהיה בעתיד) אחייניות, דודות, בנות דודות, וכו. כמו כן, האם יש הבדל בין דודות ביולוגיות (דהיינו אחיות של אבא אמא) לבין שאינן ביולוגיות (נשואות לאחים של אבא אמא). כמו כן, מצד אמא שלי סבתא שלי איננה סבתי הביולוגית אלא החורגת, שגידלה את אמא שלי מגיל צעיר מאד. והאם זה משנה האם קרובת המשפחה היא דתית או שאיננה דתית. ברצוני לציין שאין מדובר חלילה על מגע המוביל להרהור אלא על מנהג נימוסין טבעי והרמוני לחלוטין - נפגשים ואז מחיאת כף או נשיקה על הלחי. סליחה על האריכות אבל אשמח מאד לתשובה מפורטת ולא כללית גם אם זה ייקח זמן (אלא אם כן התשובה היא שלילית בכל המקרים), דהיינו לכל רמות קרבת המשפחה שכתבתי לעיל וכן להבדלים (אם יש) בין כל הפרמטרים שהבאתי (פשוט חיפשתי ולא מצאתי תשובה שעונה באופן מלא על כל הפרמטרים הללו).
תשובה: בכל הנושאים האלה יש הבדל משמעותי בין פוסקים שונים, למן הרמב"ם המאוד מחמיר, ועד פוסקים שלא העלו נקודות אלו באותה חומרה. כנראה שיש גם הבדל בין הפסיקות השונות לפי הגלויות השונות. לפיכך, אני לא יכול לנסח דבר מה שיהיה מוסכם על כולם, ואפילו לא על הרוב. זו גם הסיבה שכנראה לא תמצא פסיקה מסודרת בעניין, מלבד "אסור הכל" המתבסס על דברים שכתב הרמב"ם. מה שנראה לי מבין הדעות השונות: קירבה ראשונית כגון אמא, אחות, סבתא, בנות ונכדות   מותר (מדגיש שוב שזה לא לדעת הרמב"ם). אחייניות, דודות בנות דודות וכדו    אסור, מהגיל שנשיקות אלו נעשות משמעותיות. ביולוגי או לא ביולוגי   תלוי בהקשר. במקרה בו ה"לא ביולוגית" היא ממש אבר במשפחה   היא נחשבת כחלק ממנה, ולא כלולה באיסור.
שאלה: קרה לי משהו מפחיד: באמצע הלילה הייתי צמאה, הלכתי למקרר ושתיתי מים. פתאום שמעתי דפיקות מוזרות בחלון. הסתכלתי לחלון, הדפיקות פסקו. חזרתי לשתות וזה המשיך. קורה משהו בבית או שאני סתם חרדתית? זה חשוב לי ממש.
תשובה: לא קורה דבר יוצא דופן.
שאלה: בנות: אני תוהה כבר זמן רב- לא פעם נתקלתי פה בשאלה של בנים על פגם הברית ואני יודעת שאסור. אבל מעולם לא ראיתי פה (וחפשתי) שאלה על מצב דומה בבנות- זה מותר או אסור?
תשובה: הנושא נדון פעמים רבות
שאלה: חלום: סבתא שלי נפטרה לפני מס שנים וחלמתי שאני אצלה בבית ולוקחת ממנה אוכל. הבנתי שיש משמעות לנפטרים בחלום האם זה אומר משהו?
תשובה: אומר שהיא הייתה משמעותית בשבילך.
שאלה: שקר לבן בהריון: חברה רחוקה שאלה שאלה, מדוע לא הגעתי לחוג מסויים. מכיוון שלא רציתי לענות לה שאני בהריון (שלבים מוקדמים מאוד, וקושי מסויים להכנס להריון), אמרתי לה שיש לי עומס בעבודה (תמיד יש לי עומס בעבודה). אז היא אמרה שיש שמועות שאני בהריון ורצתה לדעת לשלומי. מאחר ומאוד הרגיז אותי שהיא שאלה בצורה ממש ישירה (מאוד לא רגיש). עניתי לה אל דאגה ה רק עומס בעבודה. מרגישה ששיקרתי, בעוד שממש לא רציתי לשקר. היא העמידה אותי במצב לא נעים. האם זה נחשב שקר, מה עלי לעשות? האם עלי לענות לה משהו אחר? ברצוני להדגיש שאני ממש לא רוצה לספר לאנשים בשלב זה, אני מספרת רק לאנשים הכרחיים, ולמשפחה הקרובה ביותר.
תשובה: אפשר לשנות עבור עניין זה, ואם חזרת על המשפט שיש רק עומס עבודה ללא התיחסות להריון, הדבר מותר בהצלחה
שאלה: מכירת חמץ - יין נסך: מכרתי את החמץ של משפחתי באתר כיפה דרך הרב אליקים, באחד מהמקומות היו בקבוקי היין והמיץ ענבים ששכחתי להוציא, מדובר בבערך 500 ש"ח שזה הרבה מאוד בשבילנו. כמו כן זהו בעל תשחית לשפוך את כל הסחורה. האם אין ברירה והסחורה הפכה ליין נסך?
תשובה: הבעיה היא רק אם הבקבוקים פתוחים. אם אכן היו פתוחים עיין בקישור
שאלה: ספק חמץ שעבר עליו הפסח: מוצר לא חמץ אך לא עם כשרות לפסח שלא נמכר בטעות.האם מותר עתה
תשובה: עיין ברשימת המוצרים אם כתוב עליו ברשימה "למכור" אז תחזרו אלינו עם פרטים מדויקים של המוצר וננסה לברר האם רכיב החמץ שבתוכו בטל ב60 או לא.
שאלה: עצה: קודם כל רציתי להגיד שענית.! זו אולי לא המסגרת הטובה ביותר לשאול שאלה כזו, אבל אין לי עוד עם מי להתייעץ. בחודשים האחרונים הריבים במשפחה שלי נעשים יותר ויותר גרועים. אני איכשהו תמיד בצד, לא קשורה לריבים, אבל הם משפעים עליי מאוד. בנוסף יש בעיות רגשיות עם אחותי. כך שזה מוסיף לאווירה העכורה. מה שאני מנסה להגיד זה שמרוב כל מה שקורה והצורך הזה שלפחות אני אהיה ר, אני אוטמת את עצמי כדי להחזיק מעמד, וזה קשה. אני מרגישה שהמגן שלי נסדק ואני לא יודעת מה לעשות יותר. באולפנה שמו לב לזה שאני לא עצמי בחודשים האחרונים, והם מציעים לי ללכת לטיפול פסיכולוגי כזה או אחר. הבעיה היא שהם מחוייבים ליידע את ההורים בזה, ואני בטוחה שהידיעה שאני לא מרגישה טוב כבר הרבה זמן בלי ידיעתם תשפיעה עליהם לרעה. אני גם לא מרגישה נכון לשתף אדם זר במה שקורה אצלנו, בעיקר דברים שלא קשורים ישירות אליי. אני לא יודעת מה לעשות, אם בכלל. אשמח לעצה כלשהי.
תשובה: אני כמובן לא מכיר את ההורים שלך. אבל אני מכיר הרבה מקרים שילדים חוששים בדברים שקשורים להורים שלהם, אחרי שמנסים מתברר שההורים הרבה יותר מבינים ורוצים לעזור ממה שחשבנו. אני רוצה להציע לך להתחיל שיחה בדרך שאפשר יהיה להפסיק אותה בלי לפגוע בהורים. תפני אל אחד ההורים שיותר נוח לך לדבר אתו. תמיד יותר קל לשוחח בשניים. תתכונני מראש לשלשה דיבורים בשלש פגישות שונות כשיש מספר ימים בין פגישה לפגישה. הרעיון הוא שאחרי מפגש ראשון ממתינים מספר ימים לראות שהדברים שלך התקבלו נכון בלי להרגיז ובלי לפגוע. אם אין תגובה מיוחדת ממשיכים (אחרי כמה ימים) בדיבור השני, ואחר כך לשלישי: בדיבור הראשון את מסבירה: "אני מרגישה מתחים בבית והם לא טובים לי". (אחרי שבוע) דיבור שני: "אני מתגברת על הקושי במאמץ גדול ובדרכים שונות, כדי לא להוסיף למתח". (אחרי שבוע נוסף) דיבור שלישי: "לאחרונה מתברר לי שהאיפוק שלי יוצר מתח ועצבות ובגלל זה קושי לימודי (כאן תדגישי שאת לא מתלוננת ולא אומרת ביקורת על מישהו את רק מבקשת עזרה): תעזרו לי לחפש פתרון.". בהצלחה ובשורות טובות!
שאלה: היחס בזוגיות בין רגשות להתאמה: הרב אני נמצא בתחילת קשר רציני עם מישהי, שנינו מתאימים מאוד וישנה הרגשה ממש נכונה בפגישות ובמהלך הקשר. הבעיה היא שאין לי רגשות אליה. האם זה דבר שצריך להגיע? או שהרגש צריך להיות הבסיס לקשר? דבר נוסף, האם זה הוגן כלפייה להתחבט בשאלה זו ללא ידיעתה?
תשובה: ראשית, שיהיה בהצלחה. לו הייתה נוסחה מנצחת ביחסי איש ואישה   לא היה נפוץ הדימוי של "קשים לזווגן כקריעת ים סוף". מערכת הקשרים שבין איש ואישה מבוססת על הרבה מאוד דברים   גם על התאמה וגם על ניגוד  גם על אמונות ודעות וגם על רגשות  ועוד ועוד. פעמים רבות, כשאחד המרכיבים חזק מאוד אפשר שמרכיב אחר יהיה חלש יותר וכדו. כל זוג שונה באופיו, בעיקר בשל העובדה שכל אחד מבני הזוג שונה באופיו מהעולם כולו, וממילא לא ניתן לקבוע נוסחה אחת שהיא נכונה תמיד. מה למדתי מניסיוני? למדתי מניסיוני שאכן חוזק של מרכיב אחד מאפשר חולשה של מרכיב אחר, אולם לא היעלמות לחלוטין. בהקשר שלך, מניסיוני למדתי כי אם אין חיים של רגש והשתוקקות   קשה מאוד להרכיב משהו לטווח ארוך, וקשה מאוד לצפות שהוא יעמוד במבחנים שהחיים מזמנים. האם יכול להיות שזה יתעורר? בוודאי. אם יש בסיס לפגישות שלכם   טוב שתמשיכו עוד מעט, ותוכל לבחון את הדברים בתוך עצמך. האם חייבים ליידע אותך על התלבטותך? גם כאן אין נוסחה. מניסיוני למדתי שהדבר תלוי בעיקר ביכולת שלך לעשות כך, בלי לפגוע, ועם לשתף, מכוח יחסי האמון שנוצרים ביניכם. אמירה חדה ופוגענית "אני לא מרגיש כלפייך שום דבר" סביר שתוביל לסיום הקשר. אמירה בנוסח של "אני רוצה שנחפש עוד דרכים כדי להגביר את הרגשות בינינו" עשויה להוליד עצות טובות מתוך עצמכם. והחלטות טובות
שאלה: כשרות שפתונים: ברצוני לשאול שתי שאלות: 1. האם בשפתונים שנהגתי להשתמש בהם לפני פסח אסור לי להשתמש לאחר פסח? 2. קיבלתי שפתון מחברת eos מארצות הברית, איך אדע אם הוא כשר? נעם
תשובה: 1. אין בעיה להשתמש 2.
שאלה: היחס ללימודי חול: לכבוד הרב. מה אמור להיות היחס שלנו ללימודי חול? בתורה מראש.
תשובה: למד את לאמונת עתנו חלק ח על בוריו, פעם ועוד פעם
שאלה: עליה לתורה בספירת העומר: יש לנו בר מצווה(עליה לתורה)באמצע ספירת העומר,האם מותר לחתן ולמשפחה הקרובה להסתפר לקראת האירוע של העליה לתורה?
תשובה: לא שמעתי על היתר כזה. עם זאת אפשר להסתפר כמעט כל שבועיים: ביום העצמאות ובל"ג בעומר.
שאלה: ספירת העומר ויום העצמאות מי התיר לרקוד ולהגיד הלל?: רציתי לשאול מה המקור להתיר ריקודים ושמיעת שירים ביום העצמאות כשחכמים גדולים מאיתנו קבעו שהם אסורים בימי ספירת העומר? ברור לי שזה יום מרגש ושמח, אבל איך אפשר הלכתית להתיר דבר שנאסר? בנוסף, איך אנחנו יכולים לקבוע שיום העצמאות הוא חג כשבימינו אין אפשרות לקבוע ימי חג חדשים? עוד דבר אחרון, גדולי הדור (כמו הרב עובדיה יוסף זצ"ל) פסקו כי אסור לשמוע שירים ולרקוד ביום העצמאות ואיך אנחנו יכולים לסתור את דבריהם? (ברור שלי שהגישה של החרדים למדינה היא שונה, אבל אני לא מדברת כאן על גישות ורוח הלכה אלא על הלכה ממש. מה גם שהרב עובדיה זצ"ל תמך במדינה ובממשלה) אשמח לתשובה עם מקורות הלכתיים להיתר.
תשובה: המנהג להמנע ממוזיקה שמחה בספירת העומר הוא מנהג ולא דין ראשונים וודאי לא דינא דגמרא. מנהג זה לא נתקבע ע"י בי"ד אלא הונהג בידי גדולים, וודאי יש לשומרו כמנהג. רשאי בי"ד לשנות פרט מתוך מנהג, כגון יום אחד בימי הספירה להתיר ריקוד וכו, אם יש טעם בדבר. ואין לזה דין של גדול ממנו בחכמה ומניין וכו, ומה עוד שכשנהגו לאסור התירו במקרים של שמחה יוצאת דופן. שהרי מסיבת בר מצווה דוחה אבלות הספירה, ק"ו שיום הולדת גאולתנו לאחר אלפיים שנה תדחה זאת. גם עומק טעם הדבר של מיתת תלמידי ר"ע הוא בשל חוסר כבוד זה בזה, ותקומת מדינת ישראל היא התיקון לכך- חזרת האחווה והאחדות הלאומית, בצבא ובחברה. יום העצמאות הוא דין של הלל לד  על יציאה מסכנת הגלות, וגם הודאה על חזרת ישראל לארצם בהקמת מלכות ישראל בצורה מדינית. קהילה שנושעה מפורענות קובעת הלל ואנו לא נאמר הלל על הושעת כלל ישראל במדינתו? כמו כן, יום זה הוא הודאה על חזרת עולם התורה לפרוח כמו שלא היה בשום דור, אלפי ישיבות ואין סוף תלמידי חכמים העמלים על התוה"ק במדינת ישראל. כמו בכל נושא הלכתי, על האדם ללכת כהוראת רבותיו המובהקים. אף אם מה שכתבת אכן היתה דעתו של הגר"ע יוסף זצ"ל, רשאים היו רבנים גדולים אחרים לחלוק עליה כדרכה של תורה, והכל לשם שמים ביראת כבוד מגדולי הדורות. בע"ה בעתיד עוד יתווספו ליום זה דינים הלכתיים, בקרבן במקדש ברוב עם, ובמנהגי תפילה נוספים. אם בחנוכה ובפורים אנו עושים מנהגים והלכות מיוחדות, ק"ו במדינת ישראל שהיא נס גדול כיציאת מצרים אם לא יותר, עלינו לכונן מנהגים נוספים להודות לד  על חסדיו.
תשובה: אין לצרוך מוצר ללא כשרות מסודרת. כל סוג של רכז עובר עיבוד ובדרך כלל מוסיפים לו חומרים נוספים הדרושים כשרות.
שאלה: חמץ שעבר עליו הפסח: לכבוד הרב. אני עובד בחברת הייטק. במחלקה שלי ישנו "מועדון קפה" שלמעשה מתפעל ביום יום מכונת קפה לרווחת העובדים. אחד העובדים, מיוזמתו, לקח אחריות על המכונה ותחזוקתה. כמו כן הוא מוכר את הקפסולות לקפה. לאחרונה הוא פתח במבצע - מי שקונה קפסולות מקבל חפיסת וופלים. חשוב לציין שהבחור הנ"ל איננו יהודי. שאלתי היא: קניתי היום קפה וקיבלתי את הוופלים המצורפים. האם אסור לי לאכול מהוופלים מדין חמץ שעבר עליו הפסח שכן "מועדון הקפה" משמש את כלל העובדים ואיננו ממש שייך לבחור? או שמא כיוון שהם באחריותו במהלך חג הפסח יש להם דין של חמץ של גוי והם מותרים?
תשובה: לך לפי התיאור שאתה מתאר - החמץ היה בפסח שייך ליהודים (למקום העבודה או לוועד העובדים) החמץ לא נמכר בפסח לגוי וגם אם הוא נמכר המכירה אם לקחו ממנו בפסח המכירה בטילה כיון שבכך גילו דעתם שלא התייחסו למכירה ברצינות. זה לא משנה אם יהודי או גוי לקח ממנו בפסח. (פרט לגוי האישי שאליו נמכר החמץ שזה כמובן שלו ורצוי וטוב ונכון שיקח אותו או ממנו בפסח) לפיכך חמץ זה אסור בהנאה מה שלקחת   קיבלת   קנית - עליך להשמיד בצורה שאחרים לא יקחו את הופלים. אסור גם לתת אותו לגוי שהרי הוא אסור בהנאה ועצם נתינתו לגוי, גם בחינם, עלול הוא להחזיק לך טובה על כך ולכן אסור. אסור לעשות בו שום שימוש כגון לתת אותו לבעל חיים שלך וכד. סיכום לזרוק אותו לפח לאחר שבירתו באופן שלא ניתן להשתמש בו יותר תזכה לשנים רבות נעימות וטובות דוד לוי 098987548
שאלה: כרובית ובדיקות מדגמיות של מכון התורה והארץ: בחודשים האחרונים מופיע על שקיות ברוקולי וכרובית של סנפרוסט כי ישנו ליווי מדגמי של מכון התורה והארץ, בניגוד לעבר שהיה כתוב שההשגחה אינה כוללת את עניין החרקים. האם ניתן להסיק מכך שניתן לאכול את הירקות הללו? אציין שניסיתי מלפנות לרב וייטמן דרך האתר של תנובה אך לא קיבלתי מענה שם.
תשובה: מצ"ב מאמר של הרב ויטמן בנושא, המגדיר את המוצר ככשר ולא מהדרין
שאלה: יושר: רציתי לשאול,אני לומדת באוניברסיטה ועשינו מבחן ולאחר מבחן היה פתיחת מחברות, ומישהו מהסטודנטים צילם את המחברת שלו ללא ידעת המרצה על מנת ללמוד מהשאלות למועד ב,השאלה היא האם אני יכולה להשתמש בצילום של המבחן זה, בידיעה שלא מרשים לנו לצלם את המבחן לאחר המבחן?
תשובה: אני לא מבין למה שיהיה מותר. האם תוכלי להסביר?
שאלה: הפסק טהרה: כבוד הרב השאלה שלי בעיניין הפסק טהרה היום בבוקר בדקתי עם עד ויצא נקי לגמרי. במהלך היום ראיתי כתם צהוב חזק על התחתונית. השאלה אם בגלל הכתם הזה אני צריכה לדחות את ההפסקה טהרה בעוד יום. או שאם היום בערב אעשה מוח דחוק ויצא נקי אז אני יכולה לספור שבעה נקיים?
תשובה: אין כל סיבה לא לעשות הפסק טהרה היום אם מצליחים. הבדיקה של מהלך היום אינה רלוונטית שכן הפסק הטהרה הוא הבדיקה הקובעת.
שאלה: פתרון לדואר זבל בשכונת מצוקה: אני גר בבניין באזור המכונה שכונת מצוקה, המודעות של הדיירים בבניין לנקיון בחדר מדרגות ובמרחב הציבורי מאוד נמוכה. אנחנו מקבלים בדואר הרבה פרסומות בתיבות דואר ורובם המוחלט נזרקים לרצפה. השאלה שלי: האם מותר לי לאסוף אותם מהתיבות ולזרוק אותם לפח? האם זה גזל של הדיירים או המפרסמים? חשוב לציין ששום מפרסם לא ביקש רשות לחלק פרסומים בדואר.
תשובה: חצרו של אדם קונה לו שלא מדעתו, ולכן המודעות הן של הבעלים ואין רשות לגעת בהן משבאו לרשותו. תוכל לרכוש פח פלסטיק, ומעליו שלט המבקש להשליך אליו דואר מיותר.
שאלה: חלום על נפטר: אבא שלי נפטר לפני כשמונה שנים. בחודש האחרון התקשרו אליי 3 אקסיות שלי וסיפרו לי שאבא שלי הופיע אצלהן בחלום. שלושתן חלמו את אותו החלום בדיוק!!!!! הן חלמו שאבא שלי לבוש בחליפה לבנה והוא שמח ומאושר ויושב ליד שולחן מלא ב וכאילו חוגג משהו. מה זה אומר?? למה שלושתן חלמו את זה??? בדיוק גם שבוע הבא יש אזכרה של שנה של דוד שלי שנפטר. האם זה קשור??? יש לי גם אח נשוי והוא ואישתו רוצים ילד אך היא לא בהיריון. אני מנסה לפענח מה היה המסר שלי אבי, אשמח אם תעזור לי בבקשה. ב ענקית וכבוד גדול
תשובה: אם אבא שלך היה מופיע בחלום שלך - היה טעם לנסות ולהבין מה זה אומר. אבל כשהוא מופיע בחלומות של אחרים. אני במקומך הייתי יותר חשדן: אולי אקסית שמעה שהוא הופיע בחלום של הראשונה אז היא מיהרה לספר שהוא הופיע גם בחלום שלה כדי שהחלום של הראשונה לא יקלקל לה יותר מדי. והשלישית גם כן מהרה להודיע שגם אצלה הוא הופיע.
שאלה: כשרות בשר: עליכם, ראיתי שיעור ברשת האינטרנט של האדמו"ר מהאלמין בנושא של כשרות בשרת עוף, בשיעור הוא טוען שיש לו מסמכים הקלטות ועוד, על שאין מושג כזה כשר אפילו בדיעבד בנושא הנ"ל. האם הרב הנ"ל מוכר, כמו כן גישתו? ניתן לחפש ברשת את שמו, ולראות לשמוע את דבריו. אשמח להתיחחסותכם, ברוכים תהיו
תשובה: נושא כשרות השחיטה הינו נושא מורכב שיש להכירו על פרטיו - אם תרצה להעמיק תוכל לעיין במאמר המצ"ב כמו"כ מצ"ב קישור לעמוד המומלצים שם אנו ממליצים על משחטות עוף ובקר
שאלה: כללי: ברצוני לשאול האם מותר עפ"י ההלכה לבצע הדמיית שיער בקרקפת בטכניקה החדשה, (טכניקה אשר בה מדמים זקיק של שערה בקרקפת לאנשים עם קרחות שונות בקרקפת. תהליך שמזכיר קעקוע אך הוא רחוק מזה כי הצבע דוהה ונעלם כעבור שבועות אחדים, והתוצאה לאחר הטיפול אינה דומה אפילו לקעקוע.
תשובה: אני לא מכיר מספיק טוב את הטכנולוגיה הזו.
שאלה: נפטר- נעילת נעליים: האם מותר לאישה שבעלה נפטר לנעול נעליו כאשר התחילה לנעול אותם טרם פטירתו בכוונה תחילה?
תשובה: אין איסור הלכתי בכלל לנעול נעליים של נפטר. יש מנהג קבלי כזה. מי שנוהג במנהגי הקבלה - נוהג גם כאן. ברם, נראה כי אם נעלה את זה לפני פטירתו - אין שום סיבה שלא לעשות זאת גם כעת, גם על פי הקבלה.
שאלה: מוזיקה בעומר: הרב אני ובן דודי דיג יים העוסקים ביצירת מוזיקה. האם מותר להמשיך ליצור משהו שהתחלנו לפני הספירה ועכשיו בגינה אנו נתקעים?(הכוונה למוזיקה אלקטרונית-ממוחשבת)
תשובה: אם מדובר בעבודה אישית ופרטית על מוזיקה - היא מותרת. אם מדובר בהופעות וכדו  - אסור.
שאלה: שתי שאלות:. שתי שאלות קצרות. א. האם מברכים ברכה אחרונה על אייס קפה? ב. התפללתי כבר מנחה ונכנסתי לבית הכנסת והציבור הקדוש נמצא בתפילת מנחה בעלינו לשבח האם אני צריך לקרוא שוב "עלינו לשבח"?
תשובה: יש אומרים שאין לברך ברכה אחרונה על משקה (חם או קר מאוד) ששותים לאט ובהפסקות ארוכות. אבל נהוג כיום כן לברך. עיין בהרחבה בקישור "עלינו" ראוי לומר עם הציבור מצד מידת דרך ארץ עיין קישור